UN PAS FATAL PE CALEA APOSTAZIEI 
(La 70 de ani de la congresul ”pan- ortodox” de la Constantinopol) 


Episcopul Fotie de Triadita 


În 1919, încă pe timpul aflării sale necanonice în scaunul 
arhiepiscopal de la Atena, francmasonul Meletie Metaxakis pune în fata 
Sinodului Bisericii din Grecia chestiunea schimbării calendarului. 

Meletie propune formarea unei comisii pentru studierea acestei 
probleme. 

Sinodul Bisericii din Grecia aprobă propunerea şi emite directiva 
corespunzătoare. 

Comisia înfiinţată trimite Sinodului următorul text definitivat: 
„După părerea comisiei schimbarea calendarului iulian, dacă acest fapt 
nu contravine principiilor canonice şi dogmatice, poate fi realizată cu 
condiţia acordului tuturor celorlalte biserici autocefale şi. înainte de 
toate, a Patriarhiei Constantinopolului, căreia s-ar cuveni să i se dea 
libertatea oricăror iniţiative în acest domeniu, cu condiţia să nu se 
treacă la calendarul gregorian, ci să fie elaborat un nou calendar, mai 
exact din punct de vedere ştiinţific, purificat şi de alte neajunsuri 
proprii ambelor calendare - celui iulian şi celui gregorian”. 

Această propunere exprimată cu abilitate în termeni diplomatici 
Si instabilă în construcţia sa interioară, neavând nici un fel de 
argumentatie deosebită, consideră schimbarea calendarului drept 
necesară. Concomitent, se încearcă a se păstra aparențele, menţionând 
principiile canonice şi dogmatice şi cerând sobornicitatea hotărârii 
finale. Ulterior, aceste condiţii vor fi definitiv uitate. 

Hotărârea comisiei a constituit un nou pas către atât de dorita, de 
către Meletie şi tovarăşii săi, reformă calendaristică. 

La şedinţa sa din 20 mai 1919, Sinodul Bisericii din Grecia acceptă 
în unanimitate părerea lui Meletie că „statul este liber să accepte 
calendarul gregorian ca fiind cel european, iar până la 
crearea unui nou calendar ştiinţific, pentru Biserică rămâne valabil 
calendarul iulian”. 

Sinodul trimite guvernului grec această opinie împreună cu 
hotărârea comisiei privitoare la reforma calendaristică. La această 
consfătuire Meletie pronunţă, printre altele, şi următoarele cuvinte 
semnificative: „în prezent situaţia Bisericii Ortodoxe din Rusia s-a 
schimbat şi au apărut perspective mai favorabile pentru apropierea de 
Occident”. 

Şi, mai departe Meletie subliniază: „Considerăm că, trebuie 
schimbat calendarul”. 

După instalarea sa fulgerătoare şi nelegală pe scaunul de la 
Constantinopol, Meletie Metaxakis continuă să acţioneze metodic şi 
insistent în această direcţie. El preia asupra sa iniţiativa recomandată le 
către comisia Sinodului şi în circulara din 3 februarie 1923 „către Prea 


Fericitii şi înalt Prea Sfintitii întâistătători ai Sfintelor Biserici Ortodoxe 
din Alexandria, Antiohia, Ierusalim, Serbia, Cipru, Grecia şi România” 
pune problema schimbării calendarului bisericesc. În circulară sunt 
evocate următoarele motive ale reformei: „Problema calendarului există 
demult, dar a căpătat o însemnătate deosebită în zilele noastre, când 
devine tot mai evidentă necesitatea folosirii unui calendar comun, 
acelaşi cu calendarul folosit în celelalte ţări ale Europei şi în America. 
Din toate părţile Biserica primeşte cereri şi doleante de a se stabili un 
calendar comun în viaţa laică şi religioasă, nu numai pentru ca 
creştinul să fie în armonie cu sine însuşi, ca cetăţean şi creştin, ci şi 
pentru a contribui la unirea tuturor creştinilor chemaţi în numele 
Domnului, care să poată sărbători în aceeaşi zi Naşterea şi învierea Sa”. 
Aceleaşi motive sunt invocate de către patriarhul Meletie şi în 
cuvântarea sa la deschiderea Congresului ”pan- ortodox”: Devine 
evident că principiile directe care au dus la reforma calendarului 
bisericesc îşi aveau rădăcinile nu în tradiţie, teologie, în viaţa liturgică 
şi normele canonice ale Bisericii Ortodoxe, ci în dimensiunea orizontală 
a gândirii semilaice, semireligioase, în cultul ecumenic al ideii politico- 
religioase a unităţii creştine. 

În circulara sa Metaxakis cheamă pe „întâistătătorii Sfintelor 
Biserici Ortodoxe să- şi dea consimţământul pentru formarea Comisiei 
cu participarea unor reprezentanţi din fiecare Biserică imediat după 
sărbătoarea PaStelui, pentru a dezbate chestiunea calendarului şi alte 
chestiuni urgente”. 

Circulara lui Meletie nu întâmpină însă bunăvoința celor mai 
vechi Patriarhate după Constantinopol: cel de la Alexandria, Antiohia şi 
lerusalim. Cu toate acestea, în data de 10 mai 1923, sus pomenita 
comisie sub preşedinţia lui Meletie Metaxakis îşi începe lucrul. La 
şedinţele ei participă 9 membri: 6 episcopi, un arhimandrit şi doi laici. 

Iată numele participanţilor ei: 

Din partea Patriarhiei Constantinopolului - trei reprezentanţi: 
patriarhul Meletie IV, mitropolitul Calinic, laicul Antoniadis, profesor 
de teologie. 

Din partea Bisericii Ciprului: mitropolitul Vasile de la Niceea 
(ulterior patriarh ecumenic 1925- 1929). 

Din partea Bisericii Sârbe: mitropolitul Gavriil din Cernogorie 
(ulterior patriarh al Serbiei +1952), dr. Milancovici, profesor de 
matematică şi mecanică la Universitatea din Belgrad. 

Din partea Bisericii din Grecia: mitropolitul Iacov. 

Din partea Bisericii Române: arhimandritul Iulie (Scriban). 

Din comisie a făcut parte şi arhiepiscopul Alexandru 
(Nemolovski) din America de Nord, aflat pe atunci într-o situaţie 
canonică neclară şi care, de fapt, nu era reprezentantul nimănui (mai 
târziu a trecut în exarhatul evloghian, aflat sub jurisdicţia patriarhului 
ecumenic). 

În afară de cei 9 participanţi, la primele şedinţe ale congresului a 


fost prezent şi arhiepiscopul Anastasie (Gribanovski) al Chişinăului şi 
Hotinului, membru al Sinodului Arhieresc al Bisericii Ruse din afara 
Rusiei. Chiar de la prima şedinţă el declară categoric că nu are 
„instrucţii precise privitoare la chestiunea calendarului din partea 
ierarhilor ruşi” şi în curând părăseşte această ciudată adunare. 

Să numesti un forum bisericesc cu o astfel de componenţă ”pan- 
ortodox” este, fără exagerare, samavolnicie. La acest congres au refuzat 
să participe reprezentanţii celor 3 Patriarhate: ai Alexandriei, Antiohiei 
si Ierusalimului. N-a participat nici Patriarhia Moscovei, arhiepiscopia 
Sinaiului, Biserica Ortodoxă Bulgară (considerată pe atunci de către 
Patriarhia Ecumenică drept schismatică). Trebuie deci să notăm absenţa 
nu doar a mai mult de jumătate din Bisericile Ortodoxe, ci şi 
împuternicirile dubioase ale participanţilor înşişi. După Opinia prof. S. 
Troitki, un renumit teolog şi dogmatist, care a clarificat latura 
ecleziologică şi juridică a chestiunii în cauză, membrii Congresului nu 
aveau dreptul să exprime părerea Bisericilor lor, deoarece Bisericile 
locale pe atunci încă nu dezbatusera această chestiune la sinoadele lor 
arhiereşti. 

În această situaţie delegaţii nu puteau de fapt să- şi exprime decât 
„opinia lor personală, particulară” sau, în cel mai bun caz, opinia 
Sinoadelor lor, care însă nu aveau dreptul să hotărască chestiuni 
canonice şi cu atât mai putin dogmatice, ce priveau Biserica in general. 

Prof. Troitki defineşte Congresul ”pan- ortodox” din punct de 
vedere juridic şi bisericesc drept „o reuniune particulară a câtorva 
persoane, care şi-au pus ca scop să cerceteze unele chestiuni ce 
interesau în acel moment Biserica şi să- şi exprime părerea lor privitor 
la aceste chestiuni”. Dar, în ciuda nelegitimităţii canonice a acestui 
Congres şi în ce priveşte componenţa şi împuternicirile, patriarhul 
Meletie declară cu înfumurare în una din luările sale de cuvânt: „Noi 
functionam ca o comisie a întregii Biserici”. 

Şi ca “organ” al legislaţiei ecleziastice, Congresul din 1923 
reprezintă un precedent anormal. Convocat la început ca o „Comisie a 
Bisericilor Ortodoxe” sau „Comisia pan- ortodoxă”, la cea de-a treia 
reuniune în data de 28 mai 1923, i se schimbă denumirea în „Congres 
pan- ortodox”. Prof. Troitki notează că, pentru prima dată în istoria 
Bisericii Ortodoxe, care până acum avea doar un organ legislativ 
bisericesc - sinoadele, în prezent această funcţie a fost preluată de 
către un oarecare "Congres pan- ortodox”, instituit după exemplul 
congreselor pan- anglicane şi a congreselor şi conferinţelor politice. În 
memorandumul său de la 14 iulie 1929 către Sinodul Arhieresc al 
Bisericii din Grecia, mitropolitul Irineu ($1945) de Kesandria scrie cu 
îngrijorare: „Ce drept avea acest venetic (Meletie Metaxakis) să cheme 
fără consimţământul mitropolitilor scaunului ecumenic un congres 
pan- ortodox? Şi conform cărei legi sau pravile întâistătătorul unei 
Biserici locale a putut să anuleze hotărârea tuturor Patriarhilor 
răsăriteni asupra chestiunii calendarului şi Pascaliei adoptată de către 


Patriarhii renumiți - leremia II al Constantinopolului, Meletie Pigas al 
Alexandriei, loachim al Antiohiei şi Sofronie al Ierusalimului? Este 
permis oare în treburile civile, ca o instanţă judecătorească inferioară 
să anuleze decizia celei superioare? Generalizând vom spune că: 
conform sfintelor canoane chestiunile bisericeşti de importanţă locală 
sau universală se discută şi se hotărăsc exclusiv de către Sinodul 
episcopilor, având eparhii şi pastoriti, şi nu de congrese, consfătuiri 
sau conferinţe. Din punct de vedere legislativ - bisericesc, Congresul 
"pan- ortodox” de la Constantinopol este necanonic după componenţa, 
împuternicirile şi funcţiile sale. 

De aceea hotărârile lui, luate absolut pe nedrept, ca din partea 
întregii Biserici Ortodoxe, nu pot avea nici o însemnătate pentru 
Bisericile Ortodoxe locale. 

În cele ce urmează vom vedea că şi celelalte rezoluţii după 
conţinutul lor se află într- un dezacord pronunţat cu canoanele Bisericii 
Ortodoxe. 

Să caracterizăm succint activitatea Congresului din 1923, care a 
decurs in 11 şedinţe, de la 20 mai până la 8 iunie 1923 şi nu s-a 
mărginit doar la chestiunea reformei calendarului. La cea de-a doua 
şedinţă, în 11 mai, patriarhul Meletie enumera următoarele „chestiuni 
bisericeşti şi canonice”, asupra cărora comisia urma să-şi exprime 
opinia: 

1. Chestiunea mutării marilor sărbători în cinstea unor sfinţi în 
duminica următoare cu scopul de a micşora numărul zilelor 
nelucrătoare; 

2. Impedimentele privitoare la oficierea unor căsătorii; 

3. Chestiunile privitoare la căsătoria unor feţe duhovniceşti; 

a) cinul episcopal şi căsătoria; 

b) a doua căsătorie a diaconilor şi preoţilor văduvi; 

c) este oare necesar ca taina preoţiei să urmeze neapărat după 
taina căsătoriei? 

4. Chestiunea slujbelor liturgice; 

5. Posturile; 

6. Necesitatea de a convoca în fiecare an sinoade pan- ortodoxe; 

La cele 6 puncte mai sus menţionate se adaugă încă unele 
întrebări cu privire la vârsta hirotoniilor, despre scurtarea părului, 
despre îmbrăcămintea clerului, etc. 

Toate aceste chestiuni, deopotrivă cu problema calendarului sunt 
puse in discuţie cu următoarele tendinţe renovationiste, specifice 
liberalismului ”ortodox” de după război: înlocuirea calendarului iulian 
bisericesc privitor la sărbătorile schimbătoare şi neschimbătoare, cu 
admiterea posibilităţii ca Paştele să devină o sărbătoare cu dată fixă 
într-o anumită duminică; acordul de a adopta orice sistem 
calendaristic mai perfecţionat din punct de vedere ştiinţific, admițând 
chiar schimbarea  rânduielii săptămânii de 7 zile; admiterea 
episcopatului căsătorit şi a căsătoriei repetate pentru clerici, 


corespunzător - a căsătoriei după hirotonie; scurtarea slujbelor şi a 
posturilor. 

A fost luată în discuţie şi posibilitatea unirii anglicanilor cu 
Biserica Ortodoxă. De exemplu, la a 5-a şedinţă din 23 mai participă în 
calitate de oaspete fostul “episcop” de Oxford, Gore, împreună cu 
“părintele” Baxton. Oaspetele ocupă locul din dreapta patriarhului 
Meletie, înmânându- i două documente. Unul din ele conţine iscăliturile 
a 5000 de preoţi anglicani, care declară că după părerea lor nu există 
impedimente pentru unirea deplină cu ortodocşii. Al doilea document 
îl reprezintă referatul despre condiţiile reunificării. 

Principala chestiune discutată de congres a fost acceptarea aşa- 
numitului calendar ”nou- iulian” sau "iulian- revizuit”, proiectul prof. 
Milancovici, unul din delegaţii congresului, în fapt, "noul” calendar 
coincidea cu calendarul gregorian până în anul 2800, când urma să 
apară o diferenţă de o zi în anii bisecți. De altfel, această diferenţă va fi 
egalizată în 2900. Ce descoperire epocală! 

Acest calendar dădea posibilitatea „să fie celebrate toate 
sărbătorile principale o data cu heterodocsii” şi, în acelaşi timp, 
creştinii ortodocşi tradiţionalişti erau asiguraţi că nu va fi adoptat 
calendarul romano- catolic. Patriarhul Meletie, folosind o sofistică tipic 
iezuită pentru a-i domoli pe cei care se împotriveau reformei 
calendaristice, în timpul celei de-a patra şedinţe citeşte telegrama 
Patriarhului Damian al Ierusalimului, conţinând următoarele: „O 
schimbare in calendarul bisericesc ar fi nefolositoare şi nu va fi 
acceptată de Patriarhatul nostru, întrucât ne va plasa într-o poziţie 
nefavorabilă în relaţie cu locurile sfinte de pelerinaj şi cu latinii”. 

Meletios răspunde anunțând că „în plus, Biserica Ierusalimului nu 
doreşte să adopte calendarul gregorian şi să sărbătorească Paştele 
împreună cu romano- catolicii. Trebuie să specificam că noi nu 
adoptăm calendarul gregorian şi că peste un oarecare număr de ani va 
apărea o diferenţă între data celebrării Paştelui la ortodocşi şi la 
catolici. Prin urmare, temerile Bisericii din lerusalim sunt, în parte, 
calmate”. 

Desigur, Meletie omite să precizeze că acel "oarecare număr de 
ani” sunt de fapt nouă secole complete! 

În concluzie, activitatea şi hotărârile Congresului ”pan- ortodox” 
din 1923 pot fi caracterizate prin cuvintele Sfântului Atanasie cel Mare: 
„Şi toate acestea fără consimţământul întregii Biserici (universale)”. 

De fapt, primele cinci rezoluţii ale Congresului sunt în totală 
contradicţie cu Tradiţia şi normele canonice ale Bisericii Ortodoxe 
universale. 

Abolirea Pascaliei iuliene a constituit o abatere de la canonul 7 
apostolic şi de la hotărârile Sinodului I Ecumenic (la care se referă şi 
Sinodul din Antiohia), Congresul de la Constantinopol plasându- se 
potenţial sub cea mai serioasă sancţiune canonică. Conform canoanelor 
menţionate mai sus, sărbătorirea Paştelui este categoric interzisă în 


aceeaşi zi cu Paştele evreiesc. Urmând Pascalia iuliană noua (care, de 
fapt, corespunde cu cea gregoriană), Învierea lui Hristos uneori cade în 
aceeaşi zi cu Paştele evreiesc, iar uneori înainte (ceea ce este de 
asemenea interzis). Este binecunoscut faptul că, în acord cu hotărârile 
Sfinţilor Părinţi de la Sinodul din Antiohia, cei care încalcă pravilele 
referitoare la sărbătorirea Paştelui, urmează să fie excomunicați de 
către Biserică fără o cercetare prealabilă a acestei încălcări. O sentinţă 
atât de strictă este rar întâlnită în canoane. 

Acelaşi spirit îl întâlnim în enciclicile Patriarhilor Răsăriteni din 
1583 şi 1584, cât şi în epistola ecumenică a Patriarhului Ecumenic 
Chiril V din 1756, care condamnă categoric pe cei ce adoptă calendarul 
si Pascalia gregoriana. 

De teama acestor sancţiuni şi fiind conştiente de uriaşa 
responsabilitate canonică, nici o Biserică locală din cele ce acceptă noul 
calendar pentru celebrarea ciclului de sărbători de peste an n-a 
îndrăznit să introducă Pascalia gregoriana, cu excepţia Bisericii din 
Finlanda (Biserica Română la început a sărbătorit Pastele de două ori 
împreună cu catolicii). În consecinţă, Bisericile de stil nou au început, 
practic, să folosească simultan două calendare: cel gregorian pentru 
sărbătorile fixe şi cel iulian pentru cele schimbătoare. 

Nici o Biserică locală nu a adoptat rezolutiile 3, 4 şi 5, care erau în 
contradicţie flagrantă cu Tradiţia bisericească şi cu canoanele. 

Dacă cineva poate că nu consideră importantă esenţa necanonică 
a Congresului de la Constantinopol, iregularitatea acţiunilor sale şi 
natura anti- ortodoxă a acestui congres ce s-a autodenumit ironic drept 
"pan- ortodox”, sunt suficiente pentru a-l discredita. 

De altminteri, în timpul şedinţelor deja se ridicase un val de 
insatisfactil. 

Arhiepiscopul Crisostomos, el însuşi un initiator al reformei 
calendarului, scria: „Din nefericire, Patriarhii răsăriteni care au refuzat 
să ia parte la congres au respins toate deciziile lui printr- un singur act 
- absenţa lor”. Masonul Zervudakis, în monografia sa despre Meletie 
Metaxakis scrie: „Meletios a stârnit mari disensiuni când a hotărât să 
introducă la Constantinopol unele tradiţii americane, cât şi ideile sale 
novatoare referitoare la calendar, Pascalie, căsătoria clericilor etc., care 
au suscitat polemici şi o aprigă rezistenţă”. 

Să ne amintim ca, în data de | iunie 1923 un grup de lideri 
religioşi şi avocaţi s-au adunat la Constantinopol la un miting ce s-a 
transformat într- un atac asupra Patriarhiei, cu scopul de a-l răsturna 
pe Meletie şi de a-lizgoni din oraş. 

Contrar acestora, Sinodul de la Constantinopol, sub preşedinţia 
lui Meletie, a difuzat în 25 iunie o circulară scrisă către toate Bisericile 
locale, exprimându- şi speranţa unei „aprobări generale din partea lor a 
rezolutiilor asupra reformei calendaristice şi confirmarea de către ele a 
rezolutiilor Bisericii Unice, Sfinte, Sobornicesti şi Apostoliceşti” (sic!). 
Totuşi, ambițiile masonului Meletie Metaxakis au întâlnit o serioasă 


rezistenta. Patriarhul Fotie al Alexandriei in epistola sa din 25 iunie 
1923 către Patriarhul Grigorie al Antiohiei, caracterizează reforma 
calendarului, ca fiind „fără rost, necanonică şi dăunătoare”. Conform 
expresiei Patriarhului Fotie  rezoluţiile Congresului de la 
Constantinopol „duhnesc a erezie şi schismă”. 

În epistola Patriarhului Grigorie din 7 octombrie 1923 către 
Patriarhul Ecumenic, acesta arată că reforma calendarului a fost 
adoptată prea repede şi instituirea sa a fost „nepotrivită şi dubioasă”. 

Patriarhul Antiohiei trimite o copie a epistolei Patriarhului Fotie 
mitropolitului rus Antonie (Hrapoviţki) la Karlovţy cu o gramată în care 
scria: „Puteţi atesta cu claritate opinia celor trei Patriarhi răsăriteni cu 
privire la chestiunile ridicate de către reuniunea de la Constantinopol”. 
Patriarhul  Damianos al Ierusalimului in telegrama sa adresată 
Patriarhului Constantinopolului de asemenea subliniază: „Patriarhia 
noastră se află în imposibilitatea de a accepta o schimbare în 
calendarul bisericesc de vreme ce se plasează într- o poziţie extrem de 
dezavantajoasă fata de locurile sfinte de pelerinaj în relaţie cu 
romano- catolicii Şi din cauza pericolului de prozelitism”. 

Patriarhul Meletie IV era gata de a recurge la înşelătorie pentru a- 
Şi atinge telurile sale anti- ortodoxe. În scrisoarea din 10 iulie 1923 el 
încearcă să-l ducă în eroare pe arhiepiscopul Serafim al Finlandei, 
incredintandu- 1 că noul calendar a fost acceptat pentru uzul bisericesc 
„în comun acord cu opinia generală şi rezolutiile Bisericilor Ortodoxe”. 

Patriarhul Tihon a fost înşelat în aceeaşi manieră. Sub impresia 
falsă că reforma calendaristică a fost acceptată de către întreaga 
Biserică Ortodoxă, el a publicat un edict, introducând noul calendar în 
jurisdicţia Bisericii Ruse. Această inovaţie a fost respinsă decisiv de 
către popor. Când adevărul a ieşit la iveală, rezoluţia patriarhală a fost 
anulată. Mitropolitul Antonie al Kievului, în numele Arhiereilor ruşi de 
peste hotare, a declarat că „reforma calendarului nu poate fi acceptată 
de către Biserica Rusă, deoarece contrazice sfintele canoane şi vechea 
tradiţie a practicii Bisericii consfintita de către Sinoadele Ecumenice”. 

Patriarhul Dimitrie al Serbiei îl informează pe Meletie, că el va fi 

de acord cu rezoluția congresului referitoare la schimbarea 
calendarului numai „cu condiția să fie acceptată simultan de către toate 
Bisericile Ortodoxe”. Arhiepiscopul Chiril al Cretei sugerează „să fie 
amânată acceptarea rezoluţiei până la un acord comun între toate 
Bisericile, cu scopul de a evita schisma între Bisericile Ortodoxe”. 
Doar mitropolitul Miron Cristea de la Bucureşti anunţă în scrisoarea sa 
din data de 17 decembrie 1923 că Biserica Ortodoxă Română acceptă 
decizia congresului, specificând că aceasta va fi pusă în practică în 
1924. 

Amestecul brutal al autorităţilor civile în adoptarea noului 
calendar pentru uzul bisericesc în Grecia, România Şi Finlanda este 
confirmat de către bine cunoscutul val de violenţă îndreptat împotriva 
acelor creştini care au îndrăznit să rămână credincioşi Credinței 


Parintilor lor. 

Chiar şi arhiepiscopul Crisostomos al Atenei, el însuşi un activ 
propagator al reformei calendaristice, a găsit de cuviinţă că ar fi mai 
bine ca chestiunea reformei calendarului bisericesc să fie repusă în 
discuţie la un sinod al episcopilor greci în legătură şi cu cererea 
insistentă a Patriarhului Fotie al Alexandriei de a chema un Sinod 
Ecumenic. 

Ca atare, însăşi Patriarhia Constantinopolului, în concordanţă cu 
rezoluţia 6 a Congresului ”pan- ortodox”, a intenţionat să cheme un 
Sinod Ecumenic în 1925. 

Ulterior, în vederea pregătirii unui Sinod Ecumenic în 1930, la 
mănăstirea Vatoped din Muntele Athos, a fost alcătuită o comisie inter- 
ortodoxă. 

Conform mitropolitului Irineu de  Kesandria, reprezentantul 
Patriarhiei Serbiei, mitropolitul Nicolae (Velimirovici, +1956), un ierarh 
cuvios şi bine cultivat, a declarat că Biserica Sârbă nu va participa la 
comisia inter- ortodoxă până ce nu va primi asigurarea că aceasta nu 
are nimic în comun cu Congresul ”pan- ortodox” de la Constantinopol. 

După mitropolitul Crisostomos din Florina (41955), primul Ierarh 
al Bisericii Ortodoxe de stil vechi din Grecia, reprezentanţii Bisericilor 
Sârbe şi Poloneze îi considerau pe întâistătătorii Bisericilor Ortodoxe 
locale care au adoptat noul calendar, ca fiind „în fond schismatici” şi 
evitau comuniunea liturgică cu ei. 

Cu timpul însă, în ciuda reacţiilor negative împotriva deciziilor 
Congresului din 1923 referitoare la reforma calendarului, Şi în ciuda 
refuzului categoric de a accepta celelalte rezoluţii anti- canonice, aşa- 
numitul calendar ”nou- iulian” a fost treptat acceptat de către corpul 
guvernant al multor Biserici locale. În 1924, succesorul lui Meletie, 
mitropolitul Grigorie IV, care era înconjurat de adepţi şi susţinători ai 
lui Meletie, a introdus stilul nou în jurisdicţia Patriarhiei 
Constantinopolului. Biserica Greacă a acceptat noul calendar la 1 
martie 1924. 

Biserica Română adoptă noul calendar la | octombrie 1924 şi ca 
recompensă primeşte statutul de Patriarhie. 

În Biserica din Alexandria noul calendar a fost introdus cu 
ajutorul arabilor din America, fără a căror subsidii materiale Patriarhia 
Antiohiei n-ar fi putut supravieţui, conform declaraţiei mitropolitului 
Alexandru din Emess în iulie 1948. 

Această listă deprimantă de date ar putea fi continuată, dar tot ce 
am raportat până aici este suficient pentru a demonstra urmările 
tragice ale Congresului ”pan- ortodox” de la Constantinopol. 

Adoptarea, chiar şi în parte, a  rezoluţiilor anti- canonice 
privitoare la reforma calendarului bisericesc a distrus unitatea liturgică 
de secole a Bisericii Ortodoxe şi a introdus diviziunea în Bisericile 
locale - între adepţii calendarului bisericesc al Părinților şi cei care au 
acceptat calendarul "iulian- revizuit”. 


Congresul ”pan- ortodox” sau, de fapt, după cum am arătat, Congresul 
anti- ortodox de la Constantinopol a fost prima ruptură în lanţul unit ai 
Ortodoxiei în secolul nostru. Congresul a introdus calul troian al 
ecumenismului în curtea Bisericii Ortodoxe, din a cărui burtă continuă 
să se reverse noi şi noi profeti ai Babilonului, care încearcă să distrugă 
sfintele altare ale Ortodoxiei, pentru a construi pe ruinele sale templele 
ereziei Şi apostaziei. 


Epilog: 


July 1935 - Meletios Metaxakis goes out of his mind, and after six days 
of grinding his teeth and wringing his hands, dies, groaning plaintively 
his last words: “Alas, I have divided the Church, I have destroyed 
Orthodoxy.” He dies in Zurich, Switzerland and is buried in Cairo, 
Egypt. At his hierarchal funeral, his Masonic apron is placed over his 
episcopal vestments by his brother Masons. His Masonic gloves and 
evergreen twig are placed in his coffin. 


1949 - Archbp. Chrysostomos (Papadopoulos) dies a sorrowful death 
in a Greek hospital. In the posture of an animal, on his hands and 
knees, he constantly tries to flee visions of demons, until his death. 
Nurses who attend him convert to the old calendar. 


